CELEX: 22021D1524
Language: hu
Date: 2018-12-05 00:00:00
Title: Az EGT Vegyes Bizottság 260/2018 határozata (2018. december 5.) az Európai Gazdasági Térségről szóló megállapodás XX. mellékletének (Környezet) módosításáról [2021/1524]

2021.9.23.   
               
               
                  HU
               
               
                  Az Európai Unió Hivatalos Lapja
               
               
                  L 337/62
               
            
         AZ EGT VEGYES BIZOTTSÁG 260/2018 HATÁROZATA
         (2018. december 5.)
         az Európai Gazdasági Térségről szóló megállapodás XX. mellékletének (Környezet) módosításáról [2021/1524]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A harmadik országban található létesítményeknek a hajó-újrafeldolgozó létesítmények európai jegyzékébe való felvételére irányuló kérelemmel kapcsolatos információkról és dokumentációról szóló, 2015. december 17-i (EU) 2015/2398 bizottsági végrehajtási határozatot (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás XX. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XX. melléklete a 32fh. pont (1257/2013/EU európai parlamenti és tanácsi rendelet) után a következő ponttal egészül ki:
            
                        „32fha.
                     
                     
                        
                           32015 D 2398: A Bizottság (EU) 2015/2398 végrehajtási határozata (2015. december 17.) a harmadik országban található létesítményeknek a hajó-újrafeldolgozó létesítmények európai jegyzékébe való felvételére irányuló kérelemmel kapcsolatos információkról és dokumentációról (HL L 332., 2015.12.18., 145. o.).”
                     
                  
         
            2. cikk
            Az (EU) 2015/2398 végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. december 6-án lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1), vagy a 2018. december 5-i 257/2018 EGT vegyes bizottsági határozat (2) hatálybalépésének napján, attól függően, hogy melyik a későbbi időpont.
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. december 5-én.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
            
               
                  az EGT Vegyes Bizottság
               
               
                  titkárai
               
               Hege M. HOFF
               Mikołaj KARŁOWSKI
            
         
         
            (1)  HL L 332., 2015.12.18., 145. o.
         
         
            (*1)  Alkotmányos követelmények fennállását nem jelezték.
         
            (2)  HL L337, 17.9.2021., 42 o.